കര്ഷകരുടെ ജീവത്യാഗം വെറുതെയാവില്ല പ്രതിഷേധങ്ങളെ മോദി സര്ക്കാറിന് തടയാനാവില്ലെന്ന് യെച്ചൂരി Begin typing your search... X ഉത്തര്പ്രദേശിലെ ലഖിംപൂര് ഖേരിയിലെ കര്ഷക പ്രതിഷേധത്തിനിടയിലേക്ക് കേന്ദ്രമന്ത്രി അജയ് മിശ്രയുടെ മകന് ആശിഷ് മിശ്ര വാഹനം ഓടിച്ച് കയറ്റിയ സംഭവത്തില് കൊല്ലപ്പെട്ട ഒമ്ബതു പേരുടെ മരണം രാജ്യത്ത് ശക്തമായ പ്രതിഷേധങ്ങള്ക്ക് ഇടയാക്കുമെന്ന് സിപിഐഎം ജനറല് സെക്രട്ടറി സിതാറാം യെച്ചൂരി. കര്ഷകര് ധീരരും നിശ്ചയദാര്ഢ്യമുള്ളവരുമാണ്. കര്ഷകരുടെ ത്യാഗം വെറുതെയാകാന് അനുവദിക്കില്ല. രാജ്യം കര്ഷകര്ക്ക് ഒപ്പം നിലയുറപ്പിക്കുമെന്നും അദ്ദേഹം ട്വിറ്ററില് കുറിച്ചു. കൊടിയ ക്രൂരതയാണ് ലഖിംപൂര് ഖേരിയില് നടന്നത്. അതിക്രമം നടന്ന പ്രദേശത്തേയ്ക്ക് കര്ഷകര്ക്ക് പിന്തുണയുമായി എത്തുന്ന രാഷ്ട്രീയ നേതാക്കളെ തടയാനുള്ള സര്ക്കാര് ശ്രമങ്ങള് വിജയിക്കില്ല. ജനാധിപത്യത്തിന് മേലുള്ള കടന്നുകയറ്റമാണ് അവിടെ നടക്കുന്നതെന്നും സിതാറാം യെച്ചൂരി പ്രതികരിച്ചു. അതിനിടെ,ലഖിംപൂര് ഖേരിയിലെ കര്ഷക പ്രതിഷേധത്തിനിടയിലേക്ക് കാറിടിച്ച് കയറ്റിയ സംഭവത്തില് കേന്ദ്രമന്ത്രി അജയ് മിശ്രയുടെ മകന് ആശിഷ് മിശ്രക്കെതിരെ കേസ് എടുത്തു. സംഭവത്തില് ഉള്പ്പെട്ട 14 പേര്ക്കെതിരെ കൊലക്കുറ്റം ചുമത്തിയിട്ടുണ്ട്. ആശിഷ് മിശ്രയാണ് കര്ഷകര്ക്കിടയിലേക്ക് വാഹനം കയറ്റിയതെന്ന് കര്ഷക സംഘടനകളുടെ ആരോപണം. എന്നാല് സംഭവ സമയത്ത് താന് സ്ഥലത്തില്ലായിരുന്നുവെന്നും താന് ബാന്ബിര്പൂര് ഗ്രാമത്തിലെ ചടങ്ങില് പങ്കെടുക്കുകയായിരുന്നുവെന്നും ആശിഷ് മിശ്ര പറഞ്ഞിരുന്നു. കാര്ഷിക നിയമങ്ങള്ക്കെതിരെ പ്രതിഷേധിക്കുന്ന കര്ഷകരെ വെറുതെ വിടില്ലെന്ന് നേരത്തേ ആശിഷ് മിശ്ര പ്രഖ്യാപിച്ചിരുന്നു. ഞായറാഴ്ച വൈകീട്ടാണ് ലഖിംപൂര് ഖേരിയില് പ്രതിഷേധിക്കുകയായിരുന്ന കര്ഷകരുടെ ഇടയിലേക്ക് കേന്ദ്ര ആഭ്യന്തര സഹമന്ത്രി അജയ് മിശ്രയുടെ വാഹനവ്യൂഹമിടിച്ച് കയറ്റി നാല് കര്ഷകര് ഉള്പ്പെടെ ഒമ്ബത് പേര് മരിച്ചത്. യുപി ഉപമുഖ്യമന്ത്രി കേശവ് പ്രസാദ് മൗര്യയും അജയ് മിശ്രയുടെ വാഹനത്തിന് പിന്നാലെയുണ്ടായിരുന്നു. ലഖിംപൂരില് മരിച്ച കര്ഷകരുടെ മൃതദേഹവുമായി പ്രതിഷേധക്കാര് റോഡ് ഉപരോധം ഉള്പ്പെടുയുള്ള പ്രതിഷേധവുമായി മുന്നോട്ട് പോവുകയാണ്. TAGS: Popular X TAGS: